|  |  |  |
| --- | --- | --- |
|  AVETS i FAIGS – *La muntanya d’ametistes* 1908 Text de Jaume Bofill i Mates (“Guerau de Liost”) |  | AVETS i FAIGS – La muntanya d’ametistes 1933 Text revisat per Josep Carner |
|  El faig és gòtic com l’avet.  Mes l’avet puja fosc, aspriu,  sòbries les fulles, el tronc dret,  car és d’un gòtic primitiu.  Mentres el faig, trèmul, somriu  amb son fullatge transparent  on l’esquirol hi penja el niu  car és d’un gòtic floreixent.  L’avet és gòtic com el faig.  Són les agulles dels cimals  on de la llum s’hi trenca el raig.  Són les agulles sobiranes  de les eternes catedrals,  immòbils, pàl·lides, llunyanes.  | 4814 | Gòtics semblant el faig, l’avet, puja, segur, l’avet ombriu, rígid de fulles, d’aire fred, car és d’un gòtic primitiu. Amb son fullatge trèmul, net, ben altrament, el faig somriu, més joguinós que massa dret, car és d’un gòtic renadiu. L’avet és gòtic com el faig. Són les agulles del bagueny on de la llum es trenca el raig. Són les agulles sobiranes que, en les altures del Montseny, del vent concerten les campanes. |